《渔舟》
明代·王问

出郭尽渔家，家家飞楝花。
溪鲭酣涨水，村罟上浮槎。
近墅戎戎乱，冲波片片斜。
予非羡鱼者，相伴立平沙。

作者简介：（1497—1576）常州府无锡人，字子裕。嘉靖十七年进士。除户部主事，监徐州仓，减羡耗十二三。改南职方，历车驾郎中、广东按察佥事。父死，不复仕，隐居湖滨宝界山，兴至则为诗文，或点染丹青，山水人物花鸟皆精妙。以学行称，门人私谥文静先生。